ന്യൂനപക്ഷ വിദ്യാഭ്യാസ സ്കോളര്ഷിപ്പ് ഹൈക്കോടതി വിധിക്കെതിരേ കേരളം നല്കിയ അപ്പീല് ഇന്ന് സുപ്രീം കോടതിയില് ന്യൂനപക്ഷ വിദ്യാഭ്യാസ സ്കോളര്ഷിപ്പുകള് ജനസംഖ്യാനുപാതികമായി വിതരണം ചെയ്യണമെന്ന ഹൈക്കോടതി വിധിക്കെതിരേ കേരളം നല്കിയ അപ്പീല് സുപ്രീം കോടതി ഇന്ന് പരിഗണിക്കും. ജനസംഖ്യാനുപാതികമായി സ്കോളര്ഷിപ്പ് നല്കിയാല് അനര്ഹര്ക്കും ആനുകൂല്യം ലഭിക്കുമെന്നാണ് കേരളത്തിന്റെ വാദം.സര്ക്കാരിന്റെ അതേ ആവശ്യം ഉന്നയിച്ച് രണ്ട് സന്നദ്ധ സംഘടകള് നല്കിയ ഹര്ജിയും കോടതി പരിഗണിക്കും. ന്യൂനപക്ഷ ക്ഷേമ പദ്ധതികളുടെ വിതരണം 80 ശതമാനം മുസ്ലിം വിഭാഗത്തിനും 20 ശതമാനം ഇതര ന്യൂനപക്ഷ വിഭാഗങ്ങള്ക്കും എന്നതായിരുന്നു 2015ല് സര്ക്കാര് ഇറക്കിയ ഉത്തരവ്. ഇത് വിവേചനപരവും ഭരണഘടനാ വിരുദ്ധവുമാണെന്നും അത് കൊണ്ട് ജനസംഖ്യാ കണക്കിന്റെ അടിസ്ഥാനത്തില് അനുപാതം പുനര്നിശ്ചയിക്കാന് ഹൈക്കോടതി സംസ്ഥാന സര്ക്കാരിനോട് ആവശ്യപ്പെടുകയും ചെയ്തു. ഈ കോടതി വിധിക്കെതിരെയാണ് സംസ്ഥാന സര്ക്കാര് സുപ്രീം കോടതിയില് അപ്പീല് നല്കിയത്. മുസ്ലിം സമുദായത്തിലെ പിന്നാക്കാവസ്ഥ സച്ചാര്, പാലോളി കമ്മിറ്റികള് കണ്ടെത്തിയിരുന്നു. അതിനാലാണ് മുസ്ലിങ്ങള്ക്ക് കൂടുതല് സ്കോളര്ഷിപ്പ് അനുവദിച്ചത്. എന്നാല് ക്രിസ്ത്യന് സമുദായത്തിലെ പിന്നാക്കാവസ്ഥ സംബന്ധിച്ച് ഇതുവരെ സര്ക്കാരിന്റെ പക്കല് ആധികാരിക രേഖകള് ഇല്ല. ഈ സാഹചര്യത്തില് ജനസംഖ്യാനുപാതികമായി സ്കോളര്ഷിപ്പ് നല്കിയാല് അനര്ഹര്ക്കും ആനുകൂല്യം ലഭിക്കുമെന്നാണ് സുപ്രീം കോടതിയില് കേരളത്തിന്്റെ നിലപാട്.അതിനാല് ഹൈക്കോടതി വിധി സ്റ്റേ ചെയ്യണമെന്നാണ് കേരളത്തിന്റെ ആവശ്യം.നിലവില് ക്രൈസ്തവര്ക്കിടയിലെ വിദ്യാഭ്യാസപരമായ പിന്നോക്കാവസ്ഥ പഠിക്കുന്നതിന് ജസ്റ്റിസ് ജെ. ബി. കോശിയുടെ അധ്യക്ഷതയില് സമിതി രൂപവത്കരിച്ചിട്ടുണ്ട്. ആ സമിതിയുടെ റിപ്പോര്ട്ട് ലഭിച്ചശേഷം പിന്നോക്കാവസ്ഥ ഉണ്ടെങ്കില് അതിന് അനുപാതികമായി സ്കോളര്ഷിപ്പ് നല്കാന് തയ്യാറാണെന്നും സംസ്ഥാന സര്ക്കാര് സുപ്രീം കോടതിയില് സമര്പ്പിച്ച ഹര്ജിയില് വ്യക്തമാക്കിയിട്ടുണ്ട്. സര്ക്കാരിന്റെ അദ്ദേഹം ആവശ്യങ്ങള് ഉന്നയിച്ച് മൈനോറിറ്റി ഇന്ഡ്യന് പ്ലാനിങ് ആന്്റ് വിജിലന്സ് കമ്മീഷന് ട്രസ്റ്റും,എം എസ് എം കേരള സംസ്ഥാന കമ്മിറ്റിയും നല്കിയ ഹര്ജികളും കോടതിയുടെ പരിഗണനയ്ക്ക് വരും.